Krumpli Nagy Dobása
/Végigjátszás/

Az alapok: A karaktered mozgatását a kurzor mozgató nyilak segítségével tudod irányítani. Az interaktív elemeket pedig a space billentyű segítségével tudod alkalmazni.

Fontos: Ha élvezni akarod a játékot, akkor csak azt a részét nézd meg a végigjátszásnak, ahol elakadtál, és ne ez szerint játszd a játékot, mert a poénos részeket ebbe nem veszem bele!

1. nap

Miután a szereplők bemutatatása megtörtén, rögtön a kóter területén találod magad. A második épületbe kell bemenni. Jobb oldalon a portás látható. Mellette a lépcsőn fel kell menni a fiú részlegbe. Menj be a fönt található második ajtón, és beszélj az első padban bal oldalt ülő gyerekkel. Megkapod tőle a szobátok kulcsát. Menj ki a szobából, és a jobb oldalt található középső ajtón menj be. Ez a szobátok. 

2. nap

Ébredés után találkozol az ajtóban Dezsővel. Beszélj vele. Miután befejeztétek a társalgást, az udvaron találod magad, nyomodban Dezsővel. Be kell menni az első épületbe, azaz az iskolába. Bent menj a leghátsó ajtóhoz, és lépj be. Muszurguf bácsi óráján találod magad. Óra után megbeszéled a többiekkel, hogy lementek a Szent István sörözőbe, de magaddal kell vinned Dezsőt is. Miután felszedted Dezsőt, a város részlegben találod magad. Menj egyenesen, és a várszerű épület után (ami a Kastély Diszkó) menj be a sörözőbe. Itt párbeszédek fognak elhangzani, ezek leforgása után a fiú kóterban leszel. Itt be kell menned a vécébe, majd pedig a szobádba aludni. 

3. nap

Reggel menj ki a szobádból, és térj be a vécébe. Nézz bele az utolsó vécébe, és találsz egy döglött csigát. Menj le a földszintre, és be az ebédlőbe (az ebédlő a fenti ajtó mögött van). Kérd el a kaját a szakácstól. Utána párbeszéd következik Benyóval. Találsz 3 döglött csigát. A kaja befejezte után vidd a tányért a másik emberhez a pultnál (egy kockával balrább menj). Menj ki az ebédlőből, fel a szobátokba, és beszélj Dezsővel. Az udvaron lesztek, menni kell Ivanov tanár úr órájára (szintén a leghátsó terembe). Óra után elmentek ebédelni. Itt Dezső kihányja a kajáját, és egy döglött csigát találsz benne. Felmentek Benyóék szobájába, és megnézitek a listát. Ezután lementek a Kastélyba. Itt fel kell menni az emeletre. Beszélj a hangos bemondónál lévő emberrel. Ekkor a leghátsó szobából kifut egy űrhajós, és meg tudod szerezni a cicát. Menj be a második szobába. Itt minden magától fog történni. Az első szobában a polcot nézd meg, és találsz 62 fajta babot. Menj ki a Kastélyból, a kóterba, a szobádba, és elmész aludni.

4. nap

Miután felébredtél, beszélj Dezsővel, majd menj le az ebédlőbe reggelizni. Kijöttél az ebédlőből, és menned kell órára. Menj be a terembe, és keresd meg a helyedet (jobb oldali oszlop első padsor bal oldali ülés). Itt Ivanov elkezd kérdezgetni a többiekről,hogy hol vannak. Itt a helyes válasz a „Nem tudom, korán feküdtem”. Ha nem ezt válaszolod, akkor game over. Ezután magához szólít, egészen sajátos módon. Beszélsz vele, és egy feladatot kapsz. Le kell menned a gondnokhoz, és el kell kérned tőle egy zacskót (a gondnok a pincében lakik, a kóterban bal oldal, a lefelé vezető lépcső). Itt beszélj vele, feltesz egy eldöntendő kérdést, de mindegy, hogy mit válaszolsz rá. Fel kell menned a tanáriba, hogy leadd a zacskót Ivanovnak (a tanári az emeleten a jobb oldali ajtó). Megkérdezi, hogy „Itt a zacskó?”. Erre neked ezt kell felelned: „ Persze(de nem az igazi)”. Különben game over. Eztán le kell menned ebédelni. Leülsz Totya és Benyo mellé, utóbbitól kapsz tavaszi füvet. A CoD világbajnokságról lesz szó, amire nevezni is fogtok. Ebéd után a vécén találod magad. Totya vécéjében egy halat találtok, amit Krumpli be is gyűjt. A vécéből a szobába érkezel, ahonnan rögtön a gondnok szobájában találod magad. Itt meg kell nézni a tányérokat, és az egyikben rizs lesz, amit el is raksz. Ezután a szobádban találod magad, és el is alszol.

5. nap 

Felébredsz, és beszélned kell Dezsővel. Miután beszéltél vele, le kell menni az ebédlőbe, és elvégezni a szokásos reggeli műveleteket. A termek közti folyosókon találod magad. Most nem az utolsó, hanem az ötödik ajtón kell bemenned. Itt minden magától történik. Kijössz az óráról, és beszélsz a lánnyal. Csak ezt meglátja Muszurguf, és behív a szobájába, és bezár a kis cellába. Itt találkozol Babóval és Shitgunnal. Shitgun Megmondja, hogy van egy rejtett kapcsoló a zárkádban. Te kijutsz, és megígéred nekik, hogy kihozod őket. Kijutsz a partra. Itt balra és fel kell menni, ahonnan a városba jutsz. Innen gyorsan a kóterbe kell menni, mert még tart a CoD világbajnokság. Az utolsó körre odaérsz (az informatika terembe kell menni). A poént nem lövöm le, erre nektek kell rájönnötök. Miután vége, átveszed az irányítást Dezső fölött, és a vécébe kell menned. Itt egy harcjelenet lesz. Miután győztél, a sörözőben lesztek. Itt egy rövid párbeszéd következik. Miután ez lezajlott, a szobádban találod magad, és egy könyvet kerestek, aztán elaszol.

6. nap

Miután felébredtél, beszélj Benyóval. Lementek a boltba reggelit venni. A bolt a városban található legelső ház. Bementek, és vesztek egy kosarat. Elmentek a hűtőhöz, onnan kivesztek egy-egy italt. A hűtőtől balra található pultnál vesztek kalácsot, és a polcról is vesztek valamit (jobbról a második polc bal oldali felénél keresgéljetek). Ezután fizettek, és az ebédlőben találod magad. Itt beszélgetsz Benyóval. Egy ismeretlen és láthatatlan közbeszól. Azt a feladatot adja, hogy lopjátok el Muszurguf hátsó szobájából a szeszfőzdét. Mikor vége a párbeszédnek, a szobádban találod magad este. El kell menned Muszurguf termébe (az iskolában van, a leghátsó terem). Fontos: Ez előtt érdemes menteni! A folyosón azonban át kell verekedned magadat a riasztón. A teremben menj be a kis hátsó szobába, és menj egy kicsit egyenesen. Pont előtted lesz egy kis asztalon. Lépj ki a hátsó szobából, és akkor meghallanak téged Babóék. A tanári asztal mögött lévő gombot kell megnyomnod, és kiszabadulnak. Ezután ki kell jutnod a folyosóról. Miután elérted a folyosó végét, a szobádban találod magad, és elalszotok.

7. nap

 Reggel le kell menni a földszintre, ahol beszélni kell a többiekkel. Miután megjön a gondnok, le kell menni hozzá. Átadod neki a cuccot, és a tanáriban találod magad. Beszélgess el Muszurguffal. Miután ez megvolt, a szobádban leszel, és mindenki más is. Le kell menni a földszintre, a lánykóter lépcsőjéhez, és beszélni Ivanovval. A beszélgetés után a szobában lesztek. Itt megtaláljátok a térképet. Keressétek meg a bokrot, és menjetek a titkos alagútba. Az először fordulj balra. Utána felfelé, jobbra, egy kicsit balra és végül megint fel. A lányok vécéjében lesztek. Ki kell menni az ajtón. A lányok éppen buliznak, és meghívnak titeket is. De közben Muszurguf szobaellenőrzést tart, és nektek el kell tűnnötök. A titkos szobában jobbra kell mennetek. Átmentek az ajtón, és a szobátokban találjátok magatokat. 

VÉGE

Ha bármilyen észrevételed van nyugodtan írhatsz nekünk:

tulowsky@hotmail.com
to.tya@hotmail.com